sasicodes/solvari-1 huggingface dataset:
காது கிழிபட கீச்சிட்டுக் கொம்மாளமிடும் குருவியை நோக்கி மனிதன் எரிச்சலுடன் கூறுகிறான்.. புதிதாக எழுதத் தொடங்கியிருந்தவர்களில் செல்வி இரா.
ஆற்று மணலில் பதியும் கால்தடங்கள் பாய் ஆலம்விழுது கோட்டையும் கோவிலும் போன்ற விஷயங்களை புதியகோணத்தில் கண்டு கவிதைகள் படைத்திருக்கிறார் இவர்.
ஓ டாக்டர் உங்களுக்குத் தொந்திரவு தந்தேனோ மன்னிக்கவும் சுவாரஸ்யமான இந்தக் கவிதை வாழ்க்கை உண்மைகளை சிந்திக்கச் செய்கிறது.
உலக இலக்கியங்களைப் புரட்டிப் பார்த்தால் அங்கங்கே நெப்போலியன் காலம் பிரெஞ்சுப் புரட்சி நாட்கள் ரஷ்யப் புரட்சி ஸ்பானிய உள்நாட்டு யுத்தம் நடந்த கட்டம் சம்பந்தமாக எல்லாம் நாவல்கள் நாடகங்கள் கவிதைகள் இயற்றப் பட்டிருப்பதைப் பார்க்கிறோம் ஆனால் நம் தமிழ் இலக்கியத்திலோ கல்கி ஆரம்பித்து வைத்த சேர சோழ பாண்டிய பல்லவ காலத்து கற்பித சூழ்நிலையைத் தாண்டி வரவில்லை.
படைப்புக்கு அதைப் பயன்படுத்தும் திறமை இன்னும் தமிழ்ப்படைப்புத் துறையில் ஏற்படாததே காரணமாக இருக்கக்கூடும் என்று செல்லப்பா சிந்தித்து மனப்புழுக்கம் வளர்த்திருக்கிறார்.
நாட்டுக்குச் சுதந்திரம் பெறுவதற்காகத் தன்னை அர்ப்பணித்துக் கொண்டு நாட்டு மக்களிடையே விழிப்பு உண்டாக்கி அவர்களை போராட்டத்தில் ஈடுபடுத்தி வெற்றியும் பெற்ற தலைவன் சுதந்திரம் கிடைத்த உடனேயே சுட்டுக் கொல்லப்பட்டு இருபது ஆண்டுகள் கழிந்த பின்னர் எழுதப்பட்ட இக்காவியம் கோடி கோடிக்கணக்கான ஆண்டுகளுக்கு முன்பிருந்தே மண்ணகத்தில் தர்மம் காக்கப் போராடியவர்களை நினைவு கூர்கிறது.
இவ்வளவு நீளமாக எழுதவேண்டும் என்று ஆசைப்படாமல் கவிதைக்கு வேகமும் உணர்ச்சியும் அதிகம் கொடுத்து இன்னும் நன்றாக எழுதியிருக்கலாம் என்ற எண்ணத்தை இப்படைப்பு உண்டாக்குகிறது.
இதில் வறண்ட முறையில் சொல்லப்பட்டுள்ள பல விஷயங்களை அதிக வலுவோடும் விறுவிறுப்பாகவும் வசனமாகக் கட்டுரை வடிவில் எழுத முடியும் எழுதியிருக்கலாம்.
இலக்கணம் விதிகளுக்கு உட்படுதல் இலக்கணப் பிழைகள பற்றி எல்லாம் இலக்கணப் பிரியர்கள் குழம்பியும் குழப்பியும் பொழுது போக்கட்டும் கவிதை எப்படி இருக்கிறது என்று கவனிக்கலாம்.
வெள்ளி முளைப்பதற்கு முந்தியநேரம் முதல் இரவின் கும்மிருட்டுப் படியும் சமயம் வரை அந்தக் கடற்கரையில் நிகழ்வனவற்றை மிக விரிவாகச் சித்திரிக்கிறார்.
தமிழ் இலக்கிய வளர்ச்சிக்கும் திறனாய்வு வளர்ச்சிக்கும் ஒரு புதிய வாய்ப்பை அளித்து அவற்றின் வேகத்தை அதிகப்படுத்த வேண்டும் என்பதே நடையின் நோக்கம்.
இந்த இருவகை வளர்ச்சியிலும் நாட்டம் கொண்ட நண்பர் சிலரின் கூட்டு முயற்சியே இந்த நடை இது நடையின் முதல் இதழில் காணப்பட்ட அறிவிப்பின் ஒரு பகுதி ஆகும்.
கைலாசபதியின் மார்க்சீயக் கண்ணோட்ட விமர்சன முறையை ஆராயும் நீண்ட கட்டுரையை மார்க்ஸின் கல்லறையிலிருந்து ஒரு குரல் என்ற தலைப்பில் தொடர்ந்து எழுதினார்.
அது நடை பெற்ற இரண்டு வருஷ காலத்தில் இலக்கியத்தையோ எழுத்தாளர்களையோ பாதிக்கும் படியான பெரும் சாதனைகளை நடை புரிந்துவிட்டது என்று சொல்வதற்கில்லை.
மணி என்பதே புனை பெயர்தான் செல்வம் என்று இலக்கிய பிரச்னைகள் குறித்துக் கட்டுரைகள் எழுதிய அவர் நடையில் வே.மாலி என்ற பெயரில் கவிதைகளும் எழுதினார்.
யாப்பின் உறுப்புகளான எழுத்து அசை சீர் தளை அடி பற்றிய இலக்கணம் பாவினம் பாவகைகள் பற்றிய விளக்கங்கள் யாப்பு இலக்கணம் படைப்பாளிகளுக்கு தரும் உரிமைகள் நெகிழ்ச்சிகள் இவை போதாமல் படைப்போர் மேலும் பயன்படுத்தும் உரிமைகள் பற்றி எல்லாம் செல்வம் தெளிவாகவும் எளிய நடையில் விளக்கமாகவும் விவரித்திருக்கிறார்.
யாப்பையும் மரபையும் மீறியதாகப் புதுக்கவிஞர்கள் கூறுவதும் அவ்வளவு சரியானதாகத் தெரியவில்லை அவர்கள் மீறியே விட்டதாக நினைத்துக் கொண்டு பலர் புறக்கணிப்பதும் அவ்வளவு சரியானதாகத் தெரியவில்லை.
எனவே தளைமயக்கம் புதிதல்ல மரபானதே பலவகை அடிகளைக் கலந்து எழுதுவது மரபை மீறுவதல்ல ஏனென்றால் வெண்பாவைத் தவிர மற்ற பாவகைக்கும் அடிவகை வரையறை இல்லை.
எதுகை மோனை இல்லாமல் எழுதுவது மரபை மீறுவதல்ல தொடைவகை இரண்டல்ல பல ஆகும் சொல்லிய தொடையின் பாட்டியலின் அதையும் செந்தொடை என்பது வழக்கம்.
ஈரடி உருவம் மூவடி உருவம் நாலடி உருவம் மரபையே ஐந்தடி முதல் அடிவரையறையின்றி நடப்பதும் மரபே நான்குவகைப் பாக்கள் கலப்பதும் மரபே.
எனவே உரைநடையாக ஒலிக்கின்ற பகுதியும் பாட்டில் வருவது புதிதல்ல மரபானதே ஒரு குறிப்பிட்ட விதியை மீறுவதும் புதில்ல மரபானதே என்று எழுதுவதும் மரபை மீறுவதல்ல.
இன்னும் சொல்லப்போனால் சித்திரக் கவி பெரும்பாலும் இலக்கியக் கழைக்கூத்து நிலையிலேயே நின்றுவிட புதுக் கவிதையில் வரும் இவ்வகையான உத்தி கவிதையின் பொருளுக்குத் துணை செய்கின்றது.
இக் கருத்துக்களின் அடிப்படையில் பார்க்கும் பொழுது புதுக்கவிதை மரபானதே என்பதை ஒப்புக் கொள்ள விரும்புவோரும் அது யாப்புக்கு உட்பட்டது என்பதை மறுக்கலாம்.
புதுக் கவிஞர்களுக்கு யாப்பே தெரியாது என்று கவிஞர்களும் கவிஞர்களுக்கு யாப்புதான் தெரியும் என்று புதுக் கவிஞர்களும் செய்கின்ற கேலியின் அடிப்படை மேற்போக்கான பார்வைதான்.
தமிழ் மரபையும் யாப்பையும் இணைத்து நோக்கும் போது கவிஞர்களின் பிடிவாத இயல்பும் புதுக் கவிஞர்களின் புரட்சி நோக்கமும் பொருள் பொதிந்தனவாகத் தோன்றுவதில்லை.
ஒரு மொழியோ ஒரு காலமோ இலக்கியச் சிறப்பு மிக்கதாக ஆக வேண்டும் என்றால் அந்த மொழியிலோ காலத்திலோ நிறைய செய்யுள் தோன்றிப் பயனில்லை.
கவிஞரின் கவனம் உள்ளடக்கத்தையும் நோக்கிச் செல்லாத காரணத்தால் உள்ளடக்கத்திலும் புதுமையும் இறுக்கமும் இல்லாமல் வறட்சியே தெரிகிறது.
நடையில் பிரசுரிக்கப்பட்டுள்ள கவிதைகளில் பெரும்பான்மை யானவை உள்ளடக்கப் புதுமையோடு உருவ அமைதியும் பெற்றிருக்கவேண்டும் என்ற எண்ணத்தோடு படைக்கப் பட்டவை என்றே தோன்றுகின்றன.
மாலி என்ற பெயரில் கவிதைகள் படைத்தபோது புதுமையான உள்ளடக்கத்தைக் கையாளும் வேளையில் கவிதையின் பொருளுக்கு ஏற்றபடி உருவமும் அமையவேண்டும் என்ற சிரத்தையும் காட்டியிருக்கிறார்.
நாட்டு மக்களிடையே மண்டி வளரும் சிறுமைகளையும் குறைபாடுகளையும் கண்டு பழித்துப் பரிகசிக்கும் ஸட்டயர் தொனியே மாலியின் கவிதைகளில் மேலோங்கி நிற்கிறது.
என்று தொடங்கி வளரும் பரிசில் வாழ்க்கை பேச்சாளர் தன்மையையும் அவர்கள் வாழ்ந்து வளர்வதற்கு வகைசெய்யும் நாட்டுமக்களின் இயல்பையும் சுவையாகச் சித்திரிக்கிறது.
பேச்சில் அடிபடுகிற சாதாரண வழக்குச் சொற்களைக் கோத்து உயிரும் உணர்ச்சியும் வேகமும் உள்ள கவிதைகளைப் படைத்து விடும் திறமை ஞானக்கூத்தனுக்கு இருக்கிறது.
இக்பால் சிவா சிவம் என்ற பெயர்களில் ஒவ்வொரு நல்ல கவிதை வந்திருந்தது இவை நன்றாகக் கவிதை எழுதித் தேர்ச்சி பெற்ற எவருடைய புனைபெயராகவும் இருக்கக் கூடும்.
மொத்தமாகப் பார்க்கிறபோது நடை தனது இரண்டு வருஷ வாழ்வில் கவிதைக்குச் சிறப்பாகப் பணியாற்றியிருப்பது தெரியவரும் இது பாராட்டப்பட வேண்டிய சாதனைதான்.
எழுத்தும் நடையும் புதுக்கவிதை வளர்ச்சிக்குப் பணி புரிந்து கொண்டிருந்த காலத்திலேயே தமிழ் இலக்கியத்தின் போக்கை ஓரளவுக்குப் பிரதிபலிக்கும் முயற்சியாக குருக்ஷேத்ரம் திருவனந்தபுரத்தில் தோன்றியது.
நகுலன் அணுகிய படைப்பாளிகளில் அநேகர் தங்கள் எழுத்துக்களை குருக்ஷேத்ரத்துக்கு உதவ முன்வராத காரணத்தால் சிலரது பல கதைகள் கட்டுரைகள் கவிதைகளை இந்த ஒரே தொகுப்பில் இணைத்தாக வேண்டிய கட்டாயம் நகுலனுக்கு ஏற்பட்டுவிட்டது.
ஆனால் ஒரு குறிப்பிட்ட காலத்தின் ஆதிக்கத்தைக் காட்டி இலக்கியம் காலாதீதமாக விளங்குவது என்பதை எடுத்துக் காட்டுவதற்கு ஒரு சிலரது எழுத்துக்களையே மிகுதியாகத் தொகுப்பதை விட படைப்பாளிகள் பலரது ஆக்கங்களைத் தொகுத்துத் தருவது உபயோகமாக இருக்கும்.
மேலும் தொகுதியில் பல்வேறு ரகமான எழுத்துக்களும் வெவ்வேறு நோக்கும் போக்கும் கொண்ட எழுத்தாளர்களது படைப்புகளும் சேர்ந்து அம்முயற்சியின் வெற்றியைச் சிறப்புறச் செய்யும்.
ஜேசுதாசன் பிளேக் கவிதை ஆட்டுக்குட்டியையும் வேறு இரண்டு ஆங்கிலக் கவிதைகளையும் மரம் விளையாட்டுப் பிள்ளை தமிழாக்கியுள்ளார்.
நயமான கவிதைகள் பலவற்றை எழுத்து தாமரை இதழ்களில் எழுதித் தனது படைப்பாற்றலை நிரூபித்துள்ள ஹரி ஸ்ரீனிவாசன் சந்திரத் துண்டுகள் அற்புதம் நொடிகள் எனும் அருமையான படைப்புகளை இத்தொகுப்புக்கு அளித்திருக்கிறார்.
என்று அறிவிக்கும் செல்லப்பிள்ளை மற்றும் குச்சுநாய் வயிற்றைக்கேள் உலகம் போன்றவை இதற்கு நல்ல உதாரணங்கள் ஆகும் வயிற்றைக்கேள் ரசமானது.
எந்த ஒரு எழுத்துப் பத்தியையும் எடுத்துக்கொண்டு வார்த்தைகளையும் சொல் அமைப்பையும் மாற்றி அமைத்தால் ஒரு நூதன உருவைக் கொண்டு வரலாம் என்று வில்லியம் பரோஸ் என்பார் டைம்ஸ் லிட்டரி சப்ளிமென்ட்டில் எழுதியிருந்த கட்டுரையைப் படித்த நகுலன் அக்கொள்கையை அவர் வழியில் ஏற்றுக்கொண்டு ஐங்குறுநூற்றின் பல பாடல்களிலிருந்து பலவரிகளை ஒன்று கூட்டி அவைகளுடன் கூடியவரை அந்த நடைக்கு ஏற்ப என்னால் இயன்றவரை என் வரிகளையும் சேர்த்து ஒரு கவிதையைச் செய்திருக்கிறார்.
இந்த மாதிரி முயற்சிகள் அவசியமா என்பது வாசகர்கள் தங்ளுக்குள் நிச்சயித்துக் கொள்ள வேண்டியது என்றும் நகுலன் குறிப்பிட்டிருக்கிறார்.
சோதனை முயற்சி என்ற தன்மையில் விளையாட்டாகவோ பொழுதுபோக்காகவோ தனது அகண்ட படிப்பறிவையும் ஆழ்ந்த ரசனையையும் புலப்படுத்த ஆசைப்படுகிறவர்கள் இது போன்ற வேலையில் ஒன்றிரு தடவை ஈடுபடலாம் பொதுவாகப் பார்த்தால் இது வீண் வேலை என்றே நான் கருதுகிறேன்.
எத்தனையோ வகைகளில் துரதிர்ஷ்டம் பிடித்தது தமிழ் மொழி இதையும் தமிழின் துரதிர்ஷ்டத்தில் சேர்த்துக்கொள்ள வேண்டியதுதான்.
செல்லப்பா தமது பத்திரிகையின் மூலம் புதுக்கவிதை வளர்ச்சிக்கு சிறப்பான சேவை புரிந்ததுடன் எழுத்து பிரசுரங்களாகக் கவிதைத் தொகுப்புக்களை வெளியிட்டும் போற்றத் தகுந்த பணி ஆற்றியிருக்கிறார்.
கண்ணுக்குள் திரை இருப்பதைக்கூட உணராத சமூகத்தைப் பார்த்த ஏமாற்றம் ஏக்கம் கோபம் மூன்றும் கலந்த உணர்ச்சி வேணுகோபாலன் கவிதைகளில் ஒலி செய்கிறது.
இலக்கிய ஞான சூன்யம் மேலோங்கி நிற்கிற நிலைமையும் சுதந்திரம் பெற்றும் நாட்டில் நிலவுகிற தத்துவ தரிசனக் குழப்ப நிலையும் நிகழ்கால சமுதாயம் வலிமையற்றிருப்பதை மறக்க மரபென்றும் பண்பென்றும் பண்டையகால வாழ்வு என்றும் மதுவின் போதை வசப்பட்டு ஏற்படும் தடுமாற்றம் அதனால் விளையும் தவறான மதிப்பீடு ஆகியவைகளும் அவர் உள்ளத்தில் ஏற்படுத்தும் சலனங்கள் தாக்குதல்களாகவும் பரிகாசக் கணைகளாகவும் அவர் கவிதைகளில் வெளியிடப்பட்டுள்ளன.
வேணுகோபாலனைப் போலவே தனித்த நம்பிக்கைகளும் நோக்கும்மனப்போக்கும் கொண்டவர்கள் பல கருத்துக்களையும் உணர்ச்சிகளையும் தேர்ந்தெடுத்து கவிதையாக இசைக்கும் முயற்சியில் தீவிரமாக ஈடுபட முன் வந்தபோது எழுத்து அவர்களுக்கு நல்ல அரங்கமாக உதவியது.
எழுத்து ஏடுகளில் கவிதை எழுதியவர்கள் பலரும் தத்தமக்கெனத் தனியான வாழ்க்கைப் பார்வையும் மதிப்புகளும் தத்துவ நோக்கும் கொண்டவர்கள்.
தங்கள் கருத்துக்களைக் கவிதையாக்குவதற்குத் தனித்தனி உத்திகளைக் கையாளும் முயற்சியிலும் அவர்கள் ஆர்வம் காட்டியுள்ளார்கள் என்பதை எழுத்து காலக் கவிதைகள் எடுத்துக்காட்டுகின்றன.
எண்ணத்துக்கு உருவாகாமல் பிரக்ஞை நிலையிலேயே இருக்கும் அக உளைச்சல்களையும் வாழ்க்கையும் சூழ்நிலையும் காலமும் தம்முள் சேர்க்கிற மனப்பதிவுகளையும் ஒரு கட்டுக்கடங்காத மனப்போக்கையும் எழுத்தில் வெளியிட அநேகர் ஆசைப்பட்டுள்ளனர் என்பதையும் எழுத்து காலக் கவிதைகள் விளக்குகின்றன.
எழுத்து காலப் புதுக்கவிதைகளில் பெரும்பாலும் வெறுமை மனமுறிவு விரக்தி நம்பிக்கை ஊட்டாத தன்மை போன்ற குரல்களே ஒலிக்கின்றன என்று பொதுவாகக் குற்றம் சாட்டப்பட்டுள்ளது.
வாழ்க்கையின் போக்கும் சூழ்நிலை பாதிப்புகளும் நாட்டின் நிலைமையும் தனி மனிதர்களிடையே வேதனையை விரக்தியை ஏமாற்றத்தை ஏக்கத்தை ஏலாக்கோபத்தை நம்பிக்கை வறட்சியைத்தான் விதைத்து வளர்க்கின்றன.
சுதந்திரம் வந்துவிட்ட பிறகு சுதந்திர நாட்டிலே ஃப்ரஸ்ட்ரேஷனுக்கு மனமுறிவுக்கு இடமே இல்லை என்று கூட ஒரு விமர்சகர் கூறியுள்ளார்.
ஆனால் உண்மையில் சுதந்திரம் பெற்ற பின்னர்தான் நாட்டின் வளத்துக்கும் சமுதாய வளர்ச்சிக்கும் என்று பெரிய பெரிய திட்டங்கள் தீட்டி ஏதேதோ சாதிக்கப் பட்டுள்ளதாக விளம்பரப்படுத்தப்பட்டு வந்திருக்கிற கால கட்டத்திலேதான் நாட்டு மக்களிடையே வறுமையும் வெறுமையும் ஏமாற்றமும் ஏக்கமும் வெறுப்பும் விரக்தியும் மனமுறிவும் கையாலாகாக் கோபமும் வளர்ந்து பெருகுவதற்கான சூழ்நிலையும் கனத்துக் கொழுத்துள்ளது.
இவற்றிடையே அல்லறபடும் தனி மனிதர்கள் இந்நிலைமைகள் தங்கள் மனதுக்குள் கொண்டு சேர்க்கும் உணர்ச்சிப் பதிவுகளையும் கருத்துச் சுழிப்புகளையும் கவிதைகளாக்குவது இயல்பே.
இலக்கியம் என்பதே தனிமனித அனுபவ உணர்ச்சிகளின் எண்ணங்களின் வெளிப்பாடு தானே இந்த வகையில் எழுத்து காலத்தில் புதுக்கவிதை எழுதியவர்கள் சரியான இலக்கிய உணர்வுடனேயே படைப்பு முயற்சியில் ஈடுபட்டுள்ளனர் என்றே சொல்வேன்.
அவர்களுடைய வாழ்க்கைப் பார்வையும் மதிப்புகளும் தத்துவ நோக்கும் கோளாறானவை குறைபாடுகள் உடையவை மனித குலத்துக்கு நலம் பயக்க முடியாதவை என்று வேறு நோக்கும் போக்கும் தத்துவ ஈடுபாடுகளும் கொண்டவர்கள் சொல்லலாம்... சொல்கிறார்கள்.
இயற்கையையும் வாழ்க்கை அனுபவங்களையும் இணைத்து அறிவுத் தெளிவுடன் நல்வாழ்வுக்கான தத்துவ உண்மைகளைக் காணும் முயற்சிகளே பிச்சமூர்த்தியின் கவிதைகள்.
இயற்கையின் தரிசனமே வாழ்க்கைக்கு அத்தியாவசியமான நல்ல வழிவகைகளை உணர்த்தக்கூடும் என்பதில் கவிஞருக்கு அசையாத நம்பிக்கை இருக்கிறது.
இயற்கையே நல்லாசான் சிறந்த வழிகாட்டி அரியதுணை உற்ற மருத்துவன் என்று தம் கவிதைகள் மூலம் திரும்பத் திரும்ப எடுத்துக் கூற முற்படுகிறார் கவிஞர்.
சென்றுதுக்கு ஏக்கம் வளர்த்து வருவதற்கு வாழ்த்து கூவி முன்னேற்றம் காணும் விஞ்ஞான விந்தை என்று தடுமாறி அநாவசியமான அலுவல்களில் ஈடுபடுவதினால் இன்றைய வாழ்வுக்குப் பயன் எதுவும ஏற்படாது என்று விளக்குகிறது அந்த நீண்ட கவிதை தன்னறிவுக்கும் மேலாக தனி அறிவுக்கு அப்பாலும் தரணியையும் தராதலங்கள் அனைத்தினையும் உடலாக்கிப் புகுந்து விஞ்ஞானிகளும் வியக்கும் படியாக விளையாடும் சக்தியை உதிரத்தில் ஒன்றியதாய் உள்ளுக்குள் இருந்து கணத்திற்குக் கணம் வழி காட்டும் உணர்வாய் உணர்ந்து விட்டால்.
அப்படியிருந்தும் காட்டு வாத்து சைபீரியாவை விட்டு வேடன் தாங்கல் வந்து ஏரி நடு மரத்தில் கூடுகட்டி வாழ்ந்து முட்டை இட்டு குஞ்சு பொரித்து வளர்கிறது.
உயிரின் பெருமியக்கில் ஒளிந்தசையும் உள்விசையை சிந்தனையே அறியாத சிவந்த ரத்தம் உடலென்னும் ஒன்றைச் செய்யும் விந்தை விஞ்ஞானத்தை.
கவி பாரதியார் கூட விட்டு விடுதலையாகி நிற்கும் சின்னஞ்சிறு சிட்டுக் குருவியைப்போல மனிதனும் வாழ்ந்து இன்புற வேண்டும் என்று வலியுறுத்தியிருக்கிறார்.
பல கருத்துக்களையும் உணர்ச்சிகளையும் பொறுக்கி எடுத்து இசைய வைக்கும் முயற்சி தான் புதுக்கவிதை என்ற அவரது கூற்றுக்கு ஏற்ப போர்க்கொடி சுயநலம் பொதுச்சேவை கலாசாரம் சரித்திரம் காலவெள்ள இயல்பு முதலியன பற்றிய சிந்தனைக் கருத்துக்களை இயற்கை காட்டும் தத்துவத்துக்கு இணையப் பொருத்தி கவி தமது எண்ணங்களைக் கவிதையோட்டமாக்கியிருப்பது ரசனைக்கு விருந்தாகிறது.
செங்கால் நெடுக்கு வெண் பட்டுடம்புக் குறுக்கு முடியில் நீரை நோக்கும் மஞ்சள் கட்டாரி மூக்கு கொண்ட கொக்கு கூட வாழ்வும் குளம்.
கேட்பதல்ல காதல் தருவதுதான் எண்ணி ஏங்கி எதிர்பார்த்து அன்பைக் கோரும் வேளையில் அன்பன் வரமாட்டான் எதிர்பாராத தயாராக இராத தருணத்தில் அவன் வந்து அருள் புரிவான் என்கிற உயர்ந்த காதல் தத்துவத்தை ஆத்மீகமாக விரித்துப் பொருள் உரைக்க இடம் அளிக்கும் விஷயத்தைபிச்சமூர்த்தியும் கவிதைப் பொருளாகக் கொண்டு சில கவிதைகளைப் படைத்திருக்கிறார்.
இக்கால கட்டத்தில் வாழ்வின் வெறுமையை தொல்லையை ஏமாற்று வேலைகளை போலிகளைக் குறித்தெல்லாம் பிச்சமூர்த்தி கவிதைகள் இயற்றியிருக்கிறார்.
கசப்பான உண்மைகளை பரிகாசத் தொனியோடு ஸட்டயர் ரீதியில் கவிதையாக்கி இருப்பது பிச்சமூர்த்தியின் பிற்காலக் கவிதைகளில் காணப்படுகிற புதிய தன்மை.
கடவுளின் படைப்புகளுக்குப் போட்டியாகவும் இயல்பான அமைப்புகளில் உள்ள குறைபாடுகளை அல்லது மடமையை கலையின் குறையை நீக்கவும் மனிதர்கள் செய்கிற சாதனைகளையும் அறிவின் பெயரால் அவர்கள் கர்வம் பேசி மகிழ்வதையும் விஞ்ஞானி சுட்டுகிறது.
இதில் வருகிற கலைஞனான தச்சன் வழித்துணையாக உதவக் கூடிய கைக்கோல் ஒன்றைச் செய்து முடிக்க எப்படி மரம் தேர்ந்தான் அவசரமின்றி எவ்வாறு உழைத்தான் அந்நேரத்தில் மற்றவர்களும் சூழ்நிலைகளும் எவ்வகை மாறுதல்களை பெற்றனர் கலைஞன் கவனித்த பரமனின் நிலை என்ன என்பது பற்றி எல்லாம் கவிதை விரிவாகப் பேசுகிறது.
பிச்சமூர்த்தியின் கவிதைப் படைப்புகள் அனைத்தையும் இரண்டு கால கட்டங்களிலும் ஆக்கப் பெற்றவை முழுவதையும் படித்து ரசிக்கிறவர்கள் அவர் ஒரு நல்ல கவிஞர் என்பதையும் கவிதைத் துறையில் அவருடைய சாதனை பெரிது என்பதையும் உணர முடியும்.
பொதுவான இலக்கிய நோக்குக்கு எதிரானது முற்போக்கு இலக்கிய நோக்கு தனி மனித உணர்வுகளை மனப் பதிவுகளை தனி நபர் நோக்கை சித்திரித்துக் கொண்டிருப்பது உண்மையான இலக்கியம் இல்லை மார்க்ஸீய அடிப்படையில் சமுதாயப் பார்வையோடு சுரண்டும் வர்க்கத்துக்கு எதிராகவும் உழைக்கும் இனத்துக்கு நம்பிக்கை ஊட்டும் தன்மையிலும் எழுதப்படுபவைதான் இலக்கியம் ஆகும் என்பது தாமரையின் கம்யூனிச அனுதாபிகள் ஆதரவாளர்களின் கொள்கை ஆகும்.
ஆகவே பொதுவான இலக்கியவாதிகளின் நோக்கையும் போக்கையும் குறை கூறுவதும் கண்டிப்பதும் அவர்களது படைப்புகளை மார்க்ஸீயப் பார்வையில் திறனாய்வு செய்வதும் தாமரையின் முக்கியக் கடமைகளில் ஒன்று.
புதுக் கவிதைப் படைப்புகளை அவர் ரசித்தாலும் அதன் வேக வளர்ச்சியை அவர் வரவேற்ற போதிலும் புதுக்கவிதையின் உள்ளடக்கம் அவரது பூரண ஆதரவையும் பெறக் கூடியதாக அமைந்திருக்கவில்லை.
பெரும்பாலும் வெறுமை மனமுறிவு விரக்தி நம்பிக்கை ஊட்டாத தன்மை போன்ற குரல்களே புதுக் கவிதைகளில் ஒலிக்கின்றன என்று அவர் உணர்ந்து அவ்வப்போது தன் கருத்தை வெளியிட்டும் வந்தார்.
முதலாவதாக புதுக் கவிதைகள் அடிநாதமாக ஃப்ராய் டிஸத்தையும் அதன் அம்சங்களைக் கொண்ட ஸர்ரியலியஸம் எக்ஸிஸ் டென்ஷியலிஸம் போன்றவற்றையும் கொண்டிருக்கின்றன.
இதனால் இக் கவிஞர்கள் தம்மைத் தாமே சமுதாயத்திலிருந்து பிரித்துக் கொண்டு சமுதாயத்தை ஒரு பார்வையாளன் போலக் கவனிக்கிறார்கள்.
இரண்டாவது உற்பத்தி உறவுகளினால் ஏற்பட்டுள்ள முரண்பாட்டினால் உலகமே முக்கியமான இருவேறு வர்க்கங்களாகப் பிரிந்து நிற்கின்றது ஒரு வர்க்கம் இன்னொரு வர்க்கத்தை ஒடுக்கி வைத்திருக்க அதை எதிர்த்து ஒடுக்கப் பட்ட வர்க்கம் நடத்தும் போராட்டத்தில் ஒடுக்கப்பட்டோர் பக்கமாக இப்புதுக் கவிஞர்கள் நிற்கவில்லை.
எழுத்துவில் புதுக்கவிதை சம்பந்தமாகக் கட்டுரைகள் எழுதிக் கொண்டிருந்த சி.கனகசபாபதி புதுக்குரல்களை தனது நோக்கில் ஆய்வு செய்து புதுக் கவிதையில் சமுதாய உள்ளடக்கம் என்றொரு விரிவான கட்டுரையை நா.
முதலாளித்துவ சமூகத்தில் இருக்கும் நான் வேறு இதற்கு முன்னர் நிலப்பிரபுத்துவ சமூகத்தில் இருந்த நானின் தன்மை வேறு எனவே இந்த நான் சமுதாய மாற்றத்திற்குத் தகுந்தாற்போல மாற்றம் அடைகிறது.
அதே போல இந்த நான் சோஷலிச சமூகத்தையும் படிப்படியாகப் பொதுவுடைமைச் சமுதாயத்தையும் அடையும் பொழுது சமுதாயத்தோடு முரணின்றி ஒன்றி நிற்கும் தன்மையை அடைகிறது.
மார்க்ஸ் பின்வருமாறு சொல்கிறார் மனிதர்கள் உற்பத்தியையும் உற்பத்தி உறவுகளையும் அபிவிருந்தி செய்கின்ற அதே சமயம் அவற்றிற்குத் தகுந்தவாறு தங்ளையும் தங்களது சிந்தனைகளையும் தங்களது சிந்தனைகளின் விளைவுகளையும் மாற்றிக் கொள்கிறார்கள்.
புதுக்கவிதை என்பது முதலாளித்துவ சமூகத்தின் சமூக உறவுகளின் மீது மனிதனுக்கு இருக்கும் தொடர்பு அறத் தொடங்கும்போது தோன்றுகிற இலக்கிய வடிவமாகும் என்கிறார் கிறிஸ்டோபர் காட்வெல்.
முதலாளித்துவ சமூகத்தின் உற்பத்திச் சாதனங்களின் அதிவேகமான மாறுதலில் பழஞ் சமூக உறவுகள் மாறுவது போலவே பழஞ் சமூகத்தின் சிந்தனைகள் கொள்கைகள் இலக்கிய வடிவங்கள் இலக்கிய உத்திகள் போன்றனவும் மாறுபடும் என்பது பொருள்முதல்வாத வரலாற்றியல் கருத்தாகும்.
மேல்நாட்டு இறக்குமதிப் பொருளாய் தமிழில் வந்த புதுக்கவிதையும் மேல் நாட்டு நோய்க்கூறான மனித வெறுப்பு போன்றவற்றை நகல் செய்து தமிழ்க் கவிதை உள்ளடக்கமாக மாற்றியுள்ளது.
தாமரை அவ்வப்போது இவ்விதமான கட்டுரைகளைப் பிரசுரித்ததோடு முற்போக்குக் கருத்துகளை உள்ளடக்கமாகக் கொண்ட புதுக்கவிதைகளை வெளியிடவும் முன்வந்தது.
இலங்கை முற்போக்கு இலக்கியவாதிகளில் ஒருவரும் கலை இலக்கியத் திறனாய்வாளரும் ஆன கார்த்திகேசு சிவத்தம்பி இது சம்பந்தமாக எழுதியுள்ள கருத்துரையை இந்த இடத்தில் குறிப்பிடுவது பொருத்தமாக இருக்கும் என்று எண்ணுகிறேன்.
கிழக்கு நாடுகளைப் பொறுத்த வரையில் சிறப்பாக இந்தியாவினைப் பொறுத்த மட்டில் மேற்கூறியன மேனாட்டுத் தாக்கங்கள் என்ற முறையிலேயே முதன் முதலில் வந்தடைந்தன.
நாவல் என்னும் இலக்கிய வகை தோன்றுவதற்கான சமூகச் சூழ்நிலை தோன்றுவதற்கு முன்னரே நாவல் என்ற இலக்கிய வகை இந்திய மண்ணை வந்தடைந்தது போன்று இன்று புதுக்கவிதை என்னும் இலக்கிய வடிவமும் வந்து சேர்ந்துள்ளது.
ஆனால் அது அறுபது வீதத்துக்கு மேல் இருக்குமோ வென ஐயுறுகின்றேன் அப்படிக் கொண்டாலும் முப்பத்தைந்து நாற்பது விகிதத்தினர் தானும் கட்புல நாகரிக நிலைக்கு இன்னும் வரவில்லையென்றே கொள்ள வேண்டும்.
மேலும் இயந்திரப் புரட்சியோ கைத்தொழிற் புரட்சியோ தமிழ் நாட்டின் பாரம்பரியச் சமூக பொருளாதார அமைப்புக்களை முற்றிலும் மாற்றிப் புதிய ஒரு யந்திரமயமான நாகரிகத்தை ஏற்படுத்தவில்லை என்பதும் உறுதி.
இயந்திரமய நாகரிகத்தின் ஒரு முக்கிய அம்சமான நகர நாகரிக வளர்ச்சி சென்னையைத் தவிர கோயம்புத்தூரும் உட்படலாம் மற்றைய தமிழ் நாட்டுப் பேரூர்களைப் பெரிதும் தாக்கியிருப்பதாகக் கூற முடியாது.
மேலும் சென்னை நகர நிலையில் மேனிலையடைந்த மக்களும் அவர்கள் வழியை நகர வாழ்க்கை அளிக்கும் வாய்ப்பினால் பின்பற்றக் கூடியவர்களும் பம்பாய் தில்லி கல்கத்தா முதலிய நகரங்களுக்குச் சென்று அங்கும் நகர வாசிகளாகவே வாழுகின்ற தன்மையினைக் காணலாம்.
அத்தகைய சமூகத்தினரும் பிற நகரவாசிகளும் பாரம்பரியத்திலிருந்து பாரதீனப்படுத்தப் பட்டவர்களாகவே வாழ வேண்டிய நிலை ஏற்படுகின்றது.
தமிழகத்துப் புதுக்கவிதைப் பயில்வாளர்களைத் தனி மனிதர்களாக எடுத்து அவர்களது சமூக பொருளாதாரப் பின்னணிகளை ஆராய்வது உருசிகரமான ஒரு முயற்சியாக அமையுமென்றே நம்புகிறேன்.
இத்தகைய சூழ்நிலையில் இயந்திர நாகரிகத்தின் நகர நாகரிகத்தின் ஆதிக்கத்துக்குட் பட்டவர்கள் புதுக் கவிதைப் பயிற்சியில் இறங்குவது தவிர்க்க முடியாப் பண்பே.
மேற்குறிப்பிட்ட சமூக பொருளாதாரப் பின்னணியில் வராதவர்கள் புதுக் கவிதையைப் பயிலும் பொழுது அது மேனிலைத் தழுவல் என்றே கூறல் வேண்டும்.
கட்புலச் சாதனமாகிய சினிமாவின் செவிப்புல அமிசமாகிய வசனமும் பாடலும் தமிழக சினிமாவில் பெறும் முக்கியத்துவத்தினையும் இங்கு நோக்கல் அவசியம்.
கவிதையைப் பொறுத்தமட்டில் பட்டுக்கோட்டை கல்யாணசுந்தரம் கண்ணதாசன் ஆகியோரின் திறமை காரணமாகச் செவிப்புல நுகர்வுக்கே பயன்படும் திரைப்படப் பாடல்கள் இன்று கவிதைகளாகியுள்ளதையும் சனரஞ்சகக் கவிதைகளாக விளங்குவதையும் நாம் காண்கிறோம்.
கிராமியப் பாடல்களின் மறுமலர்ச்சியும் சினிமாப் பாடலின் முக்கியத்துவமும் புதுக் கவிதை வளர்ச்சிக்கான சூழ்நிலையை அடி நிலை மக்கள் நிலையில் அகற்றி விடுகின்றது.
இவ்வேளையில் புதுக்கவிதையாளர்களின் கருத்துக்களையும் மனோபாவங்களையும் ஆராயும் பொழுது இப்பயில்வாளர் நகர நாகரிகத்தின் சாயல்களைப் பிரதிபலிப்பதையும் நாம் காணலாம்.
தமிழ் நாட்டின் கிராமியக் கலை ஆய்வுக்கு நவீன இலக்கியத்தில் தளம் அமைத்துக் கொடுத்த தாமரை இன்று புதுக்கவிதைப் பயில்வுக்கு முக்கிய இடம் கொடுக்கின்றது.
சிவத்தம்பி மார்க்ஸீயப் பார்வையும் சமூக விஞ்ஞானக் கண்ணோட்டமும் பெற்றிராத இதர இலக்கியவாதிகளுக்கு எதிராக எல்லா மக்களும் ஒரு புதிய வாழ்வைப் பெறுவதற்கு உதவியாக போர்க்குணத்துடனும் புரட்சித்தன்மையுடனும் இலக்கியம் செய்யவேண்டும் என்ற லட்சியம் கொண்ட முற்போக்கு எழுத்தாளர் ஏனைய இலக்கிய வடிவங்களைத் தங்களுக்கு சாதகமாகப் பயன் படுத்திக் கொள்வது போலவே வளர்ச்சி பெற்று வருகிற புதுக் கவிதையையும் ஒரு ஆயுதமாகக் கையாள வேண்டும் எனும் நோக்கத்துடன்தான் ஆசிரியர் குழுவினர் தாமரையின் பக்கங்களை புதுக்கவிதைக்குத் தாராளமாக ஒதுக்கினார்கள்.
லட்சிய வேகமும் கொள்கைப் பற்றும் சமூகத்தை மார்க்ஸீயப் பார்வையோடு சீரமைக்கும் கடமை உணர்வும் கொண்ட இளைஞர்கள் பலர் உற்சாகமாக புதுக் கவிதை படைக்கலானார்கள்.
மார்க்ஸீயக் கண்ணோட்டத்துடனும் சமூகப் பார்வையோடும் கவிதை எழுத முன் வந்தவர்கள் கூட அனைத்து விஷயங்களையும் தங்கள் எழுத்துக்களால் தொட்டு விடவில்லை.
அமெரிக்க வெறுப்பு சோவியத் ரஷ்யாவுக்குப் புகழாரம் வியத்நாமுக்கு வாழ்த்து புரட்சிக்கு வரவேற்பு ஏழை படும்பாடு பணக்காரன் திமிர் நீக்ரோ பிரச்னை முதலாளி பண்ணையார் காமவெறி ஒடுக்கப்பட்டோருக்கு அனுதாபமும் ஆதரவும் போன்ற சில விஷயங்களையே இவர்கள் கவிதைப் பொருளாகக் கொண்டுள்ளனர்.
இங்கு ஒரு புரட்சி வந்தால் எல்லா நிலைமைகளும் சீர் திருந்தி விடும் அப்படி ஒரு புரட்சி நிச்சயம் வரும் என்ற நம்பிக்கை முற்போக்குக் கவிஞர்கள் அனைவருக்கும் இருக்கிறது.
அதனால் செவ்வசந்தம் சிவப்பு மலர் பூக்கும் போன்ற வார்த்தைகளில் மோகம் கொண்டு இவர்களில் அநேகர் அவற்றை அளவுக்கு அதிகமாக அள்ளித் தெளித்திருக்கிறார்கள் தங்கள் கவிதைகளில்.
கருத்துக்களைவிட வார்த்தைகளுக்கு அதிக முக்கியத்துவம் கொடுப்பதனால் இவர்கள் நீளம் நீளமான கவிதைகளைப் படைக்கும் உற்சாகிகளாக விளங்குகிறார்கள்.
சிறு கதைகளுக்கு நீளமான தலைப்பு கொடுப்பது ஒரு ஃபாஷன் என்ற நிலை ஏற்பட்டது போல கவிதைகளுக்கு நீளநீளத் தலைப்புகள் சூட்டுவதும் இவர்களிடையே ஒரு நியதி போல் காணப்படுகிறது.
மகாத்மாவை நோக்கி ஒரு சமூகஜீவியின் கேள்வி இனிமேல் கிழக்கு எளிதிலே சிவக்கும் இங்கே இடிமுழக்கம் கேட்கிறது போன்ற கவிதைத் தலைப்புகள் சில உதாரணங்கள் ஆகும்.
ஒரு சிலர் ரத்தம் பிரவாகம் ரத்த ஓட்டம் செங்குருதி வெள்ளம் என்று முழக்கமிடுவதில் ஒரு வெறிவேக உவகை பெறுகிறார்கள் என்று தோன்றுகிறது.
பரிணாமனின் அகப்பை நோய்கள் நாங்கள் அந்தரசாரிகள் விடிவெள்ளியின் கடப்பை காந்தம்மா திருநாவுக்கரசின் ஓர் அருவியின் மரணம் இங்குமொரு பூ மலரும் பிரபஞ்ச கவியின் ஒரு மாணவனின் மரண விழாவின் போது சிற்பியின் சிகரங்கள் பொடியாகும் கோ.
சார்வாகனின் சாணி பொறுக்கும் சிறுமியும் வண்ண நிலவனின் ரெயினீஸ் ஐயர் தெருக்காரர்களும் சாணை பிடிப்பவனும் ஆகியவை ரசிக்கப்பட வேண்டிய நல்ல கவிதைகள்.
தாமரையில் பிரசுரமான கவிஞர்களின் சொந்தப் படைப்புகளைவிட மொழி பெயர்ப்புக்கவிதைகள் நயங்கள் மிகுதியும் கருத்தாழமும் கொண்டிருக்கின்றன.
மார்க்சீய தத்துவத்தின் உந்துதலோடு கவிதை எழுத முற்பட்டவர்கள் தாமரையிலும இதர முற்போக்கு இதழ்களிலும் புதுக்கவிதை எழுதிய முற்போக்கு எழுத்தாளர்கள் அல்லது அவர்களைச் சார்ந்த சிலர் தங்களை இரண்டாவது அணி என்று குறிப்பிட்டுக் கொண்ட போதிலும் அவர்களுக்கு எதிரான முதலாவது அணி என்று சொல்லப்பட வேண்டிய இயக்கமோ திரளோ சக்தியோ எதுவுமே ஏற்பட்டிருந்ததில்லை.
இலக்கிய ஈடுபாடுடையவர்கள் இலக்கியத்தின் பலவிதப் போக்குகளிலும் பயிற்சியும் தேர்ச்சியும் பெற்றிருந்தவர்களும் பெறமுயன்றவர்களும் தனி நபர்களாக தங்கள் இஷ்டம் போல் எழுதிக்கொண்டிருந்தார்கள்.
ஆனால் எழுதுவதை அழகாகவும் கலையாகவும் ஆற்றலோடும் எழுதவேண்டும் என்ற இலக்கிய நோக்குடையவர்கள் எல்லா விஷயங்களைப் பற்றியும் தங்களது மன எழுச்சிகளைக் கவிதையாக்குவதில் உற்சாகம் கொண்டிருந்தார்கள்.
புதுக்கவிதை எழுதித் தேர்ச்சி பெற்றவர்களின் படைப்புகளையும் ஆர்வத்தோடு எழுத முற்பட்டவர்களின் எழுத்துக்களையும் எழுத்து பத்திரிகை வெளியிட்டு புதுக்கவிதை வளர்ச்சிக்குத் துணை புரிந்தது எழுத்துவுக்குப் பிறகு புதுக்கவிதைக்கு ஆதரவு காட்டுவதில் கணையாழி மாத இதழ் முன்னின்றது.
பின்னர் புதுக்கவிதை எழுதியவர்கள் கணையாழியின் ஆதரவை உற்சாகத்தோடு ஏற்று தாராளமாகப் பயன்படுத்திக் கொண்டார்கள் என்று சொல்ல வேண்டும்.
ஸீசனல்பாதிப்பு மாதிரி அல்லது அந்தச் சமயத்துக்கு எடுப்பாக தோன்றி வேகமாகப் பரவும் ஃபாஷன போல மழை காலத்துக் காளான்கள் போல் என்றும் சொல்லலாம் மினி கவிதை வெளியீடுகள் எங்கெங்கிருந்தெல்லாமோ பிரசுரம்பெற்றன.
முற்போக்கு இலக்கியப் பணிக்கென்றே தோன்றிய தாமரை கார்க்கி செம்மலர் வானம்பாடி உதயம் முதலிய பத்திரிகைகளிலும் கவிதை எழுதியவர்களில் சிலர் இதர இலக்கிய வெளியீடுகளிலும் எழுதியிருக்கிறார்கள்.
கணையாழி கசடதபற தீபம் ஞானரதம் அஃ போன்ற இலக்கிய வெளியீடுகளில் கவிதை எழுதியிருப்பவர்களில் சிலர் பிற வெளியீடுகளிலும் எழுதியிருக்கிறார்கள்.
ஆகவே இனி வரும் ஆய்வை இதுவரை செய்தது போல் தனித்தனிப் பத்திரிகையாக எடுத்துக் கொண்டு கவனிப்பது சரிப்பட்டு வராது என்று நான் நினைக்கிறேன்.
பத்திரிகையாக எடுத்துக் கொண்டு அவ்வவற்றில் புதுக்கவிதைகளைக் குறிப்பிட்டு எழுதுவதை விட எழுபதுகளில் வந்த இலக்கியப் பத்திரிகைகளில் எழுதியுள்ள படைப்பாளிகளின் புதுக்கவிதைகள் அவற்றின் போக்குகள் தன்மைகள் பற்றி எழுதுவதே பொருத்தமாக இருக்கும் என்று கருதுகிறேன்.
அவை தமக்கெனத் தனித்தன்மை கொண்டிருப்பதோடு புதுக் கவிதை எழுதுபவர்களையும் புதுக்கவிதையின் போக்கையும் வெகுவாகப் பாதித்துள்ளன என்று நான் உணர்கிறேன்.
இன்றைய படைப்புக்களிலும் அவற்றைத் தாங்கி வருகிற பத்திரிகைகளிலும் தீவிர அதிருப்தியும் அதனால் கோபமும் உடைய பல இளம் எழுத்தாளர்கள் கவிஞர்கள் ஓவியர்கள் திறனாய்வாளர்களின் பொதுமேடைதான் கசடதபற.
ஊதிப்போன சுயகௌரவங்களாலும் பிதுங்கிய பார்வைகளாலும் இவர்கள் பாதிக்கப்படாதவர்கள்.அரசியல் சமயம் மரபு இவை சம்பந்தப்பட்ட ஒழுக்கங்களுக்கு வாரம் தவறாமல் தோப்புக்கரணம் போடுபவர்கள் யாரும் இவர்களில் இல்லை.